**Zápisnica z 3 zasadnutia OZ v obci Michalok, dňa 14.09.2022 v miestnosti OÚ so začiatkom o 19,00 hod.**

1. Starostka na úvod privítala prítomných poslancov. Poslanec p. Peter Kačmár sa ospravedlnil zo zasadnutia pre pracovné povinnosti. Za druhého overovateľa zápisnice preto bol zvolený p. Jozef Hamorník.
2. Návrh programu zasadnutia bol schválený bez doplnenia.
3. Kontrola plnení uznesení. Uznesenia z predchádzajúceho zasadnutia boli splnené.
4. Starostka prečítala poslancom Správu nezávislého audítora pre štatutárny orgán obce Michalok a OZ obce Michalok. Predloženú správu audítora poslanci vzali na vedomie.
5. Rôzne. V tomto bode poslanci vyhodnotili akciu športové popoludnie pre deti, ktoré sa uskutočnilo 3.07.2022 tak ako každý rok k ukončeniu školského roka. ,,Výstup na Bučky“ , ktorý obec usporiadala prvý krát, 29.08.2022 bol tiež zúčastnenými občanmi a aj poslancami vyhodnotený ako úspešná akcia. Poslanci sa dohodli, že aj v roku 2023 sa takáto akcia môže usporiadať. ,,Október mesiac úcty k starším“ posedenie pre seniorov bude v nedeľu 16.10.2022. Ku koncu roka 2022 obec zabezpečí pre každú domácnosť kalendár, pero a tašku/textilnú/.
6. Na záver boli prijaté uznesenia.
7. Starostka poďakovala poslancom za účasť.